Tbedd-d s umennuɣ n ulmud d tira, acḥal aya di yiseggasen mi tella tessewjad-d i waya. Xas ulama abrid iḍul maca, tessawaḍ ɣer lebɣi-is cwiṭ, cwiṭ. Tura, yebda yettbini-d umtawa gar-as d urgaz. Di tallit-a tamaynut tameṭṭut ur d-tegri ara di tmuɣli -nni belli d tin ad yettɣimin kan deg uxxam. Tuɣal tesɛa awal-is deg temtti, nettaf-itt, deg yal taɣult; tenqes fell-as temḥuqranit -nni. Maca, amennuɣ n tmeṭṭut mazal yettkemmil deg wannar aseklan s tira n wungalen, imi yal tallit ad d-nulfunt temyura timaynutin; yerna ttekkint di yal taɣult tussnant d uttekki deg warazen iseklanen.